Pódium Pesten és Kanizsán
Szerző nélkül, rövid közlemény, Pannon Tükör, 2017
2016. december 6-án első alkalommal rendezték meg a Pesti Pannon Pódiumot a Vallai-kertben. Az esten Kaj Ádám főszerkesztő, Vörös István és Balazsek Dániel rovatvezetők beszéltek a megújult Pannon Tükörről, majd Ughy Szabina, Payer Imre, Krippl Gréta, Gál Soma, Dezső Márton és P. Szabó Dénes olvasták fel a folyóiratban megjelent írásaikat. December 14-én és 15-én Nagykanizsa adott otthont a II. Pannon Pódiumnak. A kétnapos minifesztiválon bemutatták a folyóirat 6. lapszámát, valamint Szoliva János Csönd-beszéd című, válogatott kötetét. A minifesztivál kísérőrendezvénye volt két rendhagyó irodalomóra is, melynek keretében a Batthyány és a Piarista gimnáziumok diákjai elsőként hallhattak részleteket a Csavard fel a szöveget c. könyvből, a szerző, Vörös István tolmácsolásában.